བསྟན་འཛིན་བདེ་སྐྱིད་ཀྱིས་རང་ཉིད་ཀྱི་བསམ་ཚུལ་གྱི་རྒྱབ་རྟེན་གྱི་ཚུལ་དུ།གྲོང་ཁྱེར་ནེའུ་ཡོག་ནང་གི་ས་གནས་བོད་པ་ཚོའི་ཁྲོད་དུ་སྡོམ་རྩིས་ཤིག་བྱས་འདུགཁོ་མོས་སྡོམ་རྩིས་ལ་ཞུགས་མཁན་ཚོའི་ལག་ཏུ་ཡི་གེ་གཅིག་མཚུངས་ཤིག་འབྲི་སྟངས་གཉིས་སུ་བྱས་པ་སྟེ།གཅིག་ནི་ད་ཡོད་ཀྱི་འབྲི་སྟངས་དང་གཞན་ཞིག་ནི་མིང་ཚིག་རྣམས་བར་སྟོང་གིས་བཅད་པའི་འབྲི་སྟངས་བྱས་པའི་དཔར་གཞི་གཉིས་རེ་ལག་ཏུ་བཞག་སྟེ་ཀློག་ཏུ་བཅུགམིང་ཚིག་རྣམས་བར་སྟོང་གིས་བཅད་པའི་ཡི་གེ་དེ་ཀློག་སྐབས་ཀློག་པ་བོ་རྒན་པ་ཚོར་རྒྱུན་ལྡན་མ་ཡིན་པའི་ཡི་གེ་འདི་ཀློག་པར་དཀའ་ངལ་རེ་ཡོད་ནའང་།གཞོན་སྐྱེས་ཚོས་མིང་ཚིག་རྣམས་བར་སྟོང་གིས་བཅད་པའི་ཡི་གེ་འདི་ཀློག་སྐབས་འགྲོས་མགྱོགས་ལ་གོ་བ་ལོན་སླ།ཕ་སྐད་དབྱིན་སྐད་ཡིན་པའི་བོད་ཡིག་སློབ་མཁན་ཞིག་ལ་གོང་མཚུངས་ཀྱི་ཚོད་ལྟ་བྱས་པ་ན།ཁོང་གིས་མིང་ཚིག་རྣམས་བར་སྟོང་གིས་བཅད་པ་འདིས་རང་ཉིད་ཀྱིས་སྔོན་ནས་ཤེས་པའི་མིང་ཚིག་དང་སྔོན་ནས་མི་ཤེས་པའི་མིང་ཚིག་རྣམས་ཁ་ཁར་འབྱེད་བདེ་བ་དང་།མིང་ཚིག་འགའ་རེ་ངོས་ཟིན་ཚེ་སྤྱིའི་རྒྱབ་ལྗོངས་རྟོགས་པར་ཕན་ཐོགས་ལ།དེ་ལྟར་བྱུང་ཚེ་ངོ་མི་ཤེས་པའི་མིང་ཚིག་དེ་དག་གི་ནང་དོན་ཡང་ཚོད་དཔག་བྱེད་ཐུབ་ཟེར།